**ОБЩИНСКА ИЗБИРАТЕЛНА КОМИСИЯ–гр.ПОПОВО**

гр.Попово 7800, пл.”Александър Стамболийски” № 1,тел.0608/40297,

e-mail:oik2524@cik.bg

**П Р О Т О К О Л**

**№ 44**

Днес, 26.02.2020. в 17,00 часа се проведе заседание на ОИК-Попово, на което присъстваха:

Председател: Иван Ангелов Цонев

Зам. Председатели: Данчо Колев Николаев

Надя Георгиева Тодорова – Антонова

Секретар: Азизе Леатифова Мехмедова

Членове: Павлинка Стефанова Янкова

Пеньо Христов Димитров

Галин Дамянов Дамянов

 Силвия Пеева Стоянова

 Антоанет Николаев Атанасов

 Ценка Петрова Косерова

Иван Славов Иванов

Таня Иванова Стоянова

 Дарина Димитрова Георгиева

Отсъстващи членове на комисията: няма

Налице е необходимия кворум, заседанието е законно и може да се проведе съгласно изискванията на ИК.

Председателят на комисията Иван Цонев предложи заседанието да протече при следния

**ДНЕВЕН РЕД:**

1. Разглеждане на постъпилите документи, удостоверяващи обстоятелства за наличие на предпоставки по чл. 41, ал. 3 ЗМСМА спрямо кмета на село Славяново, Алтънай Алиева Ереджебова.

Не са направени предложения за допълнения или изменения на дневния ред и членовете на комисията гласуваха поименно предложения от председателя дневен ред.

|  |  |  |
| --- | --- | --- |
| № |  имена | Гласувал: |
| 1 | Иван Ангелов Цонев | ЗА |
| 2 | Данчо Колев Николаев | ЗА |
| 3 | Азизе Леатифова Мехмедова | ЗА |
| 4 | Павлинка Стефанова Янкова | ЗА |
| 5 | Пеньо Христов Димитров | ЗА |
| 6 | Галин Дамянов Дамянов | ЗА |
| 7 | Силвия Пеева Стоянова | ЗА |
| 8 | Антоанет Николаев Атанасов | ЗА |
| 9 | Ценка Петрова Косерова | ЗА |
| 10 | Иван Славов Иванов | ЗА |
| 11 | Надя Георгиева Тодорова – Антонова | ЗА |
| 12 | Дарина Димитрова Георгиева | ЗА |
| 13 | Таня Иванова Стоянова | ЗА |

Гласували „ЗА” – 13

Гласували „ПРОТИВ“ – няма.

Със 13 гласа „ЗА“ и 0 „ПРОТИВ“ ОИК Попово прие предложения дневен ред за заседание на комисията.

Дневният ред е приет.

**ПО ТОЧКА 1 ОТ ДНЕВНИЯ РЕД:**

Председателят Иван Цонев информира ОИК-ПОПОВО, че по повод постъпилите сигнали от Реджеб Меджидов Мехмедов за действията на кмета на с. Славяново Алтънай Алиева Ереджебова, комисията извърши служебна справка в сайта на търговския регистър и регистъра на ЮЛНЦ към Агенция по вписванията по партидата на „АКЕР ГРУП“ ЕООД , ЕИК 202100720 и установи, че към 04.11.2019г. когато е избрана за кмет на кметство с.Славяново, Алтънай Ереджебова е едноличен собственик и управител на горепосоченото дружество.

На 05.11.2019 г. е сключен договор за покупко-продажба на дружествени дялове. По силата на договора Алтънай Алиева Ереджебова прехвърля на Ереджеб Сафетов Ереджебов дружествените си дялове от „АКЕР ГРУП” ЕООД, ЕИК 202100720. На същата дата едноличният собственик на капитала на „Акер груп“ ЕООД освобождава Алтънай Алиева Ереджебова от длъжността управител.

 На 05.11.2019 г. е подадено заявление А4 по партидата на „Акер груп“ ЕООД с вх. № 20191105104234. С подаденото заявление се иска промяна на следните обстоятелства: собствеността на дружествените дялове и управителя на дружеството.

 На 11.11.2019 г. в 11:01 часа е извършено вписване на поисканите промени по партидата на дружеството.

 Със свое писмо изх.№ 38 от 17.02.2020 г. ОИК – Попово поиска информация от председателя на Общински съвет – Попово за постъпило в предвидения 30-дневен срок писмено уведомление по чл. 41, ал. 3 ЗМСМА, от кмета на Славяново Алтънай Алиева Ереджебова. С писмо рег. № 364 / 20.02.2020 г. на ОбС- Попово, ОИК – Попово е уведомена, че няма постъпило уведомление по чл. 41, ал. 3 ЗМСМА.

 От извършена служебна справка във входящия регистър за кореспонденция на комисията се установява, че не е постъпило уведомление по чл. 41, ал. 3 ЗМСМА от кмета на село Славяново.

 Спазвайки разпоредбите на чл. 42, ал. 3 ЗМСМА ОИК – Попово уведоми Алтънай Алиева Ереджебова за установените обстоятелства и предостави възможност да представи възражения пред комисията. Възражение е депозирано с вх. № 153 / 24.02.2020 г. във вх. поща на ОИК – Попово.

След като председателят запозна комисията с постъпилите материали, даде думата на останалите членове от комисията.

Данчо Николаев разясни на членовете на ОИК, че съгласно императивното изискване на чл.41, ал.3 от ЗМСМА, в случай на несъвместимост по смисъла на чл.41, ал.1 от ЗМСМА, Алтънай Ереджебова следва в рамките на 30 дни да извърши три кумулативно предвидени фактически действия:

1. Да инициира прекратяване на търговската си дейност
2. Да уведоми писмено за това председателя на Общинския съвет
3. Да уведоми за това писмено Общинската избирателна комисия.

Срокът за извършване на тези действия в конкретния случай е 4.12.2019г.Г-жа Ереджебова е изпълнила само действието по прекратяване на търговската си дейност чрез прехвърляне на дружествените дялове на друго лице.Неизпълнението на което и да е от трите кумулативно предвидени изисквания в чл.41, ал.3 от ЗМСМА води до предсрочно прекратяване на пълномощията на кмета, в случая Алтънай Ереджебова.

По отношение на заявеното от Ереджебова в писменото й възражение до ОИК, че няма нужда от уведомяване на председателя на Общинския съвет и ОИК защото има подадена декларация до КПКОНПИ, в която е декларирала, че няма търговска фирма, Д.Николаев изрази становище, че тази декларация няма уведомителен характер по отношение на Общинския съвет и Общинската избирателна комисия.Тя не може да се приеме за уведомително писмо.Тя има декларативен характер спрямо друг орган, към който ОИК няма отношение.Д.Николаев изрази несъгласие с написаното във възражението на Ереджебова заключение, че административното производство срещу нея и дейността на ОИК са незаконосъобразни и обиждат членовете на комисията.

Председателят на ОИК – Попово предложи следния проект за решение:

Предсрочно прекратяване пълномощията на Алтънай Алиева Ереджебова, кмет на село Славяново, на основание чл. 42, ал. 3 във вр. чл. 42, ал. 1 ЗМСМА.

По повод на постъпили сигнали вх. № 150/ 30.01.2020 и 151/10.02.2020 г. в ОИ-Попово от Реджеб Меджидов Мехмедов за неправомерни действия от кмета на с. Славяново Алтънай Алиева Ереджебова, ОИК - Попово извърши справка в сайта на Търговския регистър и регистъра на ЮЛНЦ към Агенция по вписванията по партидата на „АКЕР ГРУП“ ЕООД, ЕИК 202100720. От справката се установи, че към 04.11.2019г., когато с Решение № 282/04.11.2019 г. е обявена за кмет на кметство с.Славяново, Алтънай Ереджебова е била едноличен собственик и управител на горепосоченото дружество.

На 05.11.2019 г. е сключен договор за покупко-продажба на дружествени дялове. По силата на договора Алтънай Алиева Ереджебова прехвърля на Ереджеб Сафетов Ереджебов дружествените си дялове от „АКЕР ГРУП” ЕООД, ЕИК 202100720. На същата дата едноличният собственик на капитала на „Акер груп“ ЕООД освобождава Алтънай Алиева Ереджебова от длъжността управител.

 На 05.11.2019 г. е подадено заявление А4 по партидата на „Акер груп“ ЕООД с вх. № 20191105104234. С подаденото заявление се иска промяна на следните обстоятелства: собствеността на дружествените дялове и управителя на дружеството.

 На 11.11.2019 г. в 11:01 часа е извършено вписване на поисканите промени по партидата на дружеството.

 В този смисъл по отношение на същата се прилага и императивната забрана на чл. 41 ал. 1 от ЗМСМА да извършва търговска дейност по смисъла на Търговския закон, както и да бъде контрольор, управител или прокурист в търговски дружества, търговски пълномощник, търговски представител, търговски посредник, синдик, ликвидатор или да участва в надзорни, управителни и контролни органи на търговски дружества и кооперации за времето на мандата си.

В изпълнение на задължението си по чл. 42 ал.3 от ЗМСМА за постановяване на решение, с цел установяване на това дали са налице обстоятелства за прекратяване на пълномощия или за постановяване на отказ за прекратяване на правомощия, Общинска избирателна комисия – Попово, предприе действия по изясняване на фактическата обстановка.

 Със свое писмо изх.№ 38 от 17.02.2020 г. ОИК – Попово поиска информация от председателя на Общински съвет – Попово за постъпило в предвидения 30-дневен срок писмено уведомление по чл. 41, ал. 3 ЗМСМА, от кмета на Славяново Алтънай Алиева Ереджебова. С писмо рег. № 364 / 20.02.2020 г. на ОбС- Попово, ОИК – Попово е уведомена, че няма постъпило уведомление по чл. 41, ал. 3 ЗМСМА.

 От извършена служебна справка във входящия регистър за кореспонденция на комисията се установява, че не е постъпило уведомление по чл. 41, ал. 3 ЗМСМА от кмета на село Славяново.

 Спазвайки разпоредбите на чл. 42, ал. 3 ЗМСМА, ОИК – Попово уведоми Алтънай Алиева Ереджебова за установените обстоятелства и предостави възможност да представи възражения пред комисията. Възражение е депозирано с вх. № 153 / 24.02.2020 г. във вх. поща на ОИК – Попово, в което същата излага доводи, че в едномесечния законов срок /04.11.2019 г.- до 11.11.2019 г./ е предприела действия по прекратяване дейността на фирмата и освобождаването й от заеманата длъжност, което е отразено в Търговския регистър на 11.11.2019 г., с което че счита, че производството е приключило и било безпредметно уведомяването на председателя на ОбС Попово, както и председателя на ОИК-Попово. Отделно от това г-жа Ереджебова заявява, че е подала декларация по ЗПКОНПИ в деловодството на Общински съвет Попово на 03.12.2019 г., в която била посочила, че е направила прехвърляне на дружеството, на което била собственик и управител. Въз основа на изложеното към възражението са представени копия от извадка от актуалното състояние на фирмата, както и дружествен договор и декларации по чл.35, ал.1, т.1 и т.2 от ЗПКОНПИ.

След като разгледа и обсъди всички факти и доказателства ОИК – Попово прие за установено следното:

 Съгласно чл. 41 от ЗМСМА кметовете на кметства не могат да извършват търговска дейност по смисъла на Търговския закон и не могат да бъдат управители в търговски дружества за времето на мандата им. В едномесечен срок от обявяването на изборните резултати, лице, което при избирането му за кмет заема длъжност или осъществява дейност по ал. 1, предприема необходимите действия за прекратяване на дейността и/или за освобождаването му от заеманата длъжност и уведомява писмено за това председателя на общинския съвет и общинската избирателна комисия. От посочените разпоредби може да се направят следните изводи.

 За лице, което към момента на избирането му осъществява търговска дейност, или е управител, съществуват три задължение – да предприеме действия за прекратяване на дейността и/или освобождаването му от длъжност, да уведоми писмено председателя на общинския съвет и да уведоми писмено ОИК. Използваният съюз „и“ означава, че трите задължения са кумулативни, т.е. неизпълнението само на едно тях е неизпълнение на цялото задължение по ал. 3.

 Към момента на избирането ѝ за кмет на село Славяново (04.11.2019 г.), Алтънай Алиева Ереджебова е била едноличен собственик и управител на „АКЕР ГРУП” ЕООД, следователно за нея са възникнали трите задължения по чл. 41, ал. 3 ЗМСМА. Този факт се доказва от направена справка по партидата на дружеството.

 По отношение предприетите действия от лицето видно от заявление А4 с вх. № 20191105104234 и приложените документи към него кметът на Славяново е предприела действия по освобождаването ѝ от заеманата длъжност като управител, изразявайки се във вземане на решение на едноличния собственик на капитала на дружеството за промяна на управителя и подаване на заявление до Търговския регистър към Агенцията по вписвания. С тези свой действия е изпълнила едно от трите задължения по чл. 41, ал. 3 ЗМСМА.

 По отношения на уведомяванията, видно от постъпило писмо рег. № 364 / 20.02.2020 г. от председателя на Общински съвет – Попово, след направена справка във входящата поща на общинския съвет, се установява, че в Общински съвет Попово не е постъпвало уведомление от г-жа Алтънай Алиева Ереджебова в качеството й на кмет на кметство с.Славяново, с което да декларира в изпълнение на задължението си по чл.41, ал.3 от ЗМСМА, че е предприела необходимите действия за прекратяване дейността си като собственик и управител на фирма „АКЕР ГРУП” ЕООД . Следователно Алтънай Алиева Ереджебова не е изпълнила задължението си по чл. 41, ал. 3 ЗМСМА да уведоми писмено председателя на общинския съвет за предприетите действия по освобождаването ѝ от длъжността управител на „Акер груп“ ЕООД .

 След извършено самосезиране на 20.02.2020 г. ОИК – Попово установи, че във входящата поща за периода от 04.11.2019 г. – 20.02.2020 г., не е постъпило уведомление от Алтънай Алиева Ереджебова във връзка с освобождаването и от длъжността управител на „Акер груп“ ЕООД. Следователно Алтънай Алиева Ереджебова не е изпълнила задължението си по чл. 41, ал. 3 ЗМСМА да уведоми писмено ОИК - Попово за предприетите действия по освобождаването ѝ от длъжността управител на „Акер груп“ ЕООД .

 По отношение на приложените към писменото възражение Декларации по чл.35, ал.1, т.1 и т.2 от ЗПКОНПИ, то същата по никакъв начин не покрива изискванията на чл. 41, ал. 3 ЗМСМА, тъй като в нея липсва изискуемото се съдържание да посочи какво действие е предприела. Посочената декларация касае обстоятелства, че същата не се намира в конфликт на интереси и е адресирана до друг орган, а не до председатела на общинския съвет.

 Гореизложеното обуславя наличие на обстоятелства за прекратяване пълномо-щията на кмета на кметство с.Славяново по смисъла на чл.41, ал.3 от ЗМСМА.

Поради което на основание чл. 87, ал. 1, т. 1 и т. 30, пр. 4 ИК, във вр. чл. 42, ал. 1, т. 5 и ал.5 ЗМСМА във вр. с чл. 42, ал. 3 ЗМСМА, ОИК – Попово

Р Е Ш И :

Прекратява предсрочно пълномощията на Алтънай Алиева Ереджебова, ЕГН 8309\_\_\_\_\_\_\_\_, избрана с решение №282-МИ от 04.11.2019 г. на ОИК Попово за кмет на с.Славяново, община Попово

Обезсилва издаденото удостоверение на същата за избрана за кмет на кметство с.Славяново, общ.Попово.

Решението подлежи на обжалване в седемдневен срок от обявяването му пред Административен съд Търговище на основание чл.459 от Изборния кодекс.

Предложено е поименно гласуване.

|  |  |  |
| --- | --- | --- |
| № |  имена | Гласувал: |
| 1 | Иван Ангелов Цонев | ЗА |
| 2 | Данчо Колев Николаев | ЗА |
| 3 | Азизе Леатифова Мехмедова | ПРОТИВ |
| 4 | Павлинка Стефанова Янкова | ПРОТИВ |
| 5 | Пеньо Христов Димитров | ЗА |
| 6 | Галин Дамянов Дамянов | ЗА |
| 7 | Силвия Пеева Стоянова | ЗА |
| 8 | Антоанет Николаев Атанасов | ЗА |
| 9 | Ценка Петрова Косерова | ЗА |
| 10 | Иван Славов Иванов | ЗА |
| 11 | Надя Георгиева Тодорова – Антонова | ЗА |
| 12 | Дарина Димитрова Георгиева | ЗА |
| 13 | Таня Иванова Стоянова | ЗА |

Гласували „ЗА” – 11

Гласували „ПРОТИВ“ – 2.

Със 11 гласа „ЗА“ и 2 „ПРОТИВ“ ОИК Попово прие

**Р Е Ш Е Н И Е**

**№ 289-МИ/26.02.2020Г.**

**ОТНОСНО**: предсрочно прекратяване пълномощията на Алтънай Алиева Ереджебова, кмет на село Славяново, на основание чл. 42, ал. 3 във вр. чл. 42, ал. 1 ЗМСМА.

По повод на постъпили сигнали вх. № 150/ 30.01.2020 и 151/10.02.2020 г. в ОИ-Попово от Реджеб Меджидов Мехмедов за неправомерни действия от кмета на с. Славяново Алтънай Алиева Ереджебова, ОИК - Попово извърши справка в сайта на Търговския регистър и регистъра на ЮЛНЦ към Агенция по вписванията по партидата на „АКЕР ГРУП“ ЕООД, ЕИК 202100720. От справката се установи, че към 04.11.2019г., когато с Решение № 282/04.11.2019 г. е обявена за кмет на кметство с.Славяново, Алтънай Ереджебова е била едноличен собственик и управител на горепосоченото дружество.

На 05.11.2019 г. е сключен договор за покупко-продажба на дружествени дялове. По силата на договора Алтънай Алиева Ереджебова прехвърля на Ереджеб Сафетов Ереджебов дружествените си дялове от „АКЕР ГРУП” ЕООД, ЕИК 202100720. На същата дата едноличният собственик на капитала на „Акер груп“ ЕООД освобождава Алтънай Алиева Ереджебова от длъжността управител.

 На 05.11.2019 г. е подадено заявление А4 по партидата на „Акер груп“ ЕООД с вх. № 20191105104234. С подаденото заявление се иска промяна на следните обстоятелства: собствеността на дружествените дялове и управителя на дружеството.

 На 11.11.2019 г. в 11:01 часа е извършено вписване на поисканите промени по партидата на дружеството.

 В този смисъл по отношение на същата се прилага и императивната забрана на чл. 41 ал. 1 от ЗМСМА да извършва търговска дейност по смисъла на Търговския закон, както и да бъде контрольор, управител или прокурист в търговски дружества, търговски пълномощник, търговски представител, търговски посредник, синдик, ликвидатор или да участва в надзорни, управителни и контролни органи на търговски дружества и кооперации за времето на мандата си.

В изпълнение на задължението си по чл. 42 ал.3 от ЗМСМА за постановяване на решение, с цел установяване на това дали са налице обстоятелства за прекратяване на пълномощия или за постановяване на отказ за прекратяване на правомощия, Общинска избирателна комисия – Попово, предприе действия по изясняване на фактическата обстановка.

 Със свое писмо изх.№ 38 от 17.02.2020 г. ОИК – Попово поиска информация от председателя на Общински съвет – Попово за постъпило в предвидения 30-дневен срок писмено уведомление по чл. 41, ал. 3 ЗМСМА, от кмета на Славяново Алтънай Алиева Ереджебова. С писмо рег. № 364 / 20.02.2020 г. на ОбС- Попово, ОИК – Попово е уведомена, че няма постъпило уведомление по чл. 41, ал. 3 ЗМСМА.

 От извършена служебна справка във входящия регистър за кореспонденция на комисията се установява, че не е постъпило уведомление по чл. 41, ал. 3 ЗМСМА от кмета на село Славяново.

 Спазвайки разпоредбите на чл. 42, ал. 3 ЗМСМА, ОИК – Попово уведоми Алтънай Алиева Ереджебова за установените обстоятелства и предостави възможност да представи възражения пред комисията. Възражение е депозирано с вх. № 153 / 24.02.2020 г. във вх. поща на ОИК – Попово, в което същата излага доводи, че в едномесечния законов срок /04.11.2019 г.- до 11.11.2019 г./ е предприела действия по прекратяване дейността на фирмата и освобождаването й от заеманата длъжност, което е отразено в Търговския регистър на 11.11.2019 г., с което че счита, че производството е приключило и било безпредметно уведомяването на председателя на ОбС Попово, както и председателя на ОИК-Попово. Отделно от това г-жа Ереджебова заявява, че е подала декларация по ЗПКОНПИ в деловодството на Общински съвет Попово на 03.12.2019 г., в която била посочила, че е направила прехвърляне на дружеството, на което била собственик и управител. Въз основа на изложеното към възражението са представени копия от извадка от актуалното състояние на фирмата, както и дружествен договор и декларации по чл.35, ал.1, т.1 и т.2 от ЗПКОНПИ.

След като разгледа и обсъди всички факти и доказателства ОИК – Попово прие за установено следното:

 Съгласно чл. 41 от ЗМСМА кметовете на кметства не могат да извършват търговска дейност по смисъла на Търговския закон и не могат да бъдат управители в търговски дружества за времето на мандата им. В едномесечен срок от обявяването на изборните резултати, лице, което при избирането му за кмет заема длъжност или осъществява дейност по ал. 1, предприема необходимите действия за прекратяване на дейността и/или за освобождаването му от заеманата длъжност и уведомява писмено за това председателя на общинския съвет и общинската избирателна комисия. От посочените разпоредби може да се направят следните изводи.

 За лице, което към момента на избирането му осъществява търговска дейност, или е управител, съществуват три задължение – да предприеме действия за прекратяване на дейността и/или освобождаването му от длъжност, да уведоми писмено председателя на общинския съвет и да уведоми писмено ОИК. Използваният съюз „и“ означава, че трите задължения са кумулативни, т.е. неизпълнението само на едно тях е неизпълнение на цялото задължение по ал. 3.

 Към момента на избирането ѝ за кмет на село Славяново (04.11.2019 г.), Алтънай Алиева Ереджебова е била едноличен собственик и управител на „АКЕР ГРУП” ЕООД, следователно за нея са възникнали трите задължения по чл. 41, ал. 3 ЗМСМА. Този факт се доказва от направена справка по партидата на дружеството.

 По отношение предприетите действия от лицето видно от заявление А4 с вх. № 20191105104234 и приложените документи към него кметът на Славяново е предприела действия по освобождаването ѝ от заеманата длъжност като управител, изразявайки се във вземане на решение на едноличния собственик на капитала на дружеството за промяна на управителя и подаване на заявление до Търговския регистър към Агенцията по вписвания. С тези свой действия е изпълнила едно от трите задължения по чл. 41, ал. 3 ЗМСМА.

 По отношения на уведомяванията, видно от постъпило писмо рег. № 364 / 20.02.2020 г. от председателя на Общински съвет – Попово, след направена справка във входящата поща на общинския съвет, се установява, че в Общински съвет Попово не е постъпвало уведомление от г-жа Алтънай Алиева Ереджебова в качеството й на кмет на кметство с.Славяново, с което да декларира в изпълнение на задължението си по чл.41, ал.3 от ЗМСМА, че е предприела необходимите действия за прекратяване дейността си като собственик и управител на фирма „АКЕР ГРУП” ЕООД . Следователно Алтънай Алиева Ереджебова не е изпълнила задължението си по чл. 41, ал. 3 ЗМСМА да уведоми писмено председателя на общинския съвет за предприетите действия по освобождаването ѝ от длъжността управител на „Акер груп“ ЕООД .

 След извършено самосезиране на 20.02.2020 г. ОИК – Попово установи, че във входящата поща за периода от 04.11.2019 г. – 20.02.2020 г., не е постъпило уведомление от Алтънай Алиева Ереджебова във връзка с освобождаването и от длъжността управител на „Акер груп“ ЕООД. Следователно Алтънай Алиева Ереджебова не е изпълнила задължението си по чл. 41, ал. 3 ЗМСМА да уведоми писмено ОИК - Попово за предприетите действия по освобождаването ѝ от длъжността управител на „Акер груп“ ЕООД .

 По отношение на приложените към писменото възражение Декларации по чл.35, ал.1, т.1 и т.2 от ЗПКОНПИ, то същата по никакъв начин не покрива изискванията на чл. 41, ал. 3 ЗМСМА, тъй като в нея липсва изискуемото се съдържание да посочи какво действие е предприела. Посочената декларация касае обстоятелства, че същата не се намира в конфликт на интереси и е адресирана до друг орган, а не до председатела на общинския съвет.

 Гореизложеното обуславя наличие на обстоятелства за прекратяване пълномо-щията на кмета на кметство с.Славяново по смисъла на чл.41, ал.3 от ЗМСМА.

Поради което на основание чл. 87, ал. 1, т. 1 и т. 30, пр. 4 ИК, във вр. чл. 42, ал. 1, т. 5 и ал.5 ЗМСМА във вр. с чл. 42, ал. 3 ЗМСМА, ОИК – Попово

**Р Е Ш И:**

Прекратява предсрочно пълномощията на Алтънай Алиева Ереджебова, ЕГН 8309\_\_\_\_\_\_\_\_, избрана с решение №282-МИ от 04.11.2019 г. на ОИК Попово за кмет на с.Славяново, община Попово

Обезсилва издаденото удостоверение на същата за избрана за кмет на кметство с.Славяново, общ.Попово.

Решението подлежи на обжалване в седемдневен срок от обявяването му пред Административен съд Търговище на основание чл.459 от Изборния кодекс.

Поради изчерпване на дневния ред, заседанието е закрито в 18,30 часа.

**ПРЕДСЕДАТЕЛ:.................................**

 **/ Иван Цонев /**

**СЕКРЕТАР: ........................................**

 **/Азизе Мехмедова/**